इसके साथ ही पातालेश्वर मंदिर, बैकुंटेश्वर मंदिर, मां अन्नपूर्णा मंदिर, राम मंदिर, हनुमान मंदिर की भी मरम्मत करने की जरूरत है। सिंहद्वार एवं पश्चिम द्वार के भीतर गुमुट के साथ प्रतिहारी निजोग-राधाकृष्ण मंदिर की भी मरम्मत करने की भी एएसआइ ने आवश्यकता बतायी है। मुख्य न्यायाधीश जस्टिस विनीत शरण एवं डॉ. जस्टिस वीआर षाडंगी की खंडपीठ ने मामले की सुनवाई कर अविलंब मंदिर परिसर में मौजूद सभी मंदिर, मंडप एवं द्वार के भीतर गुमुट के मरम्मत करने को कदम उठाने को एएसआइ को निर्देश दिया है। अगली सुनवाई के समय इन तमाम मरम्मत कार्यों के संदर्भ में सविशेष रिपोर्ट दाखिल करने के लिए अदालत ने कहा है।